Diari Oficial de la Generalitat Valenciana


Sumari del DOGV 8440, del 10-12-2018 (2018/11284)

ACORD de 30 de novembre de 2018, del Consell, de declaració de l'ocupació urgent dels béns i drets afectats per l'expedient expropiatori instruït per l'Ajuntament de Llíria per a l'execució del projecte d'accés al poliesportiu municipal el Canó.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8440

Data del DOGV
:   10-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11281


Data del document
:   30-11-2018

Organisme emissor
:   Presidència de la Generalitat

Tipus de document
:   Acord

ACORD de 30 de novembre de 2018, del Consell, de declaració de l'ocupació urgent dels béns i drets afectats per l'expedient expropiatori instruït per l'Ajuntament de Llíria per a l'execució del projecte d'accés al poliesportiu municipal el Canó. [2018/11652]  
Antecedents de fet  
Primer. Mitjançant acord del Ple de l'Ajuntament de Llíria, de 22 de febrer de 2018, es va aprovar provisionalment el projecte d'obres d'urbanització del vial d'accés al poliesportiu municipal el Canó, el qual va ser sotmés a informació pública en el Butlletí Oficial de la Província núm. 52, de 14 de març de 2018 i en el diari Superdeporte, de 10 de març de 2018.  
Mitjançant el decret de l'Alcaldia número 2168/2018, de 25 de setembre, va ser aprovat definitivament l'esmentat projecte d'obres.  
Segon. S'ha formalitzat l'acta de replanteig del projecte, on consta la viabilitat del projecte en els terrenys a expropiar.  
Tercer. La relació concreta i individualitzada de béns i drets objecte d'expropiació, es va aprovar inicialment mitjançant l'acord del Ple de l'Ajuntament de Llíria, de 22 de febrer de 2018, i va ser sotmesa a informació pública durant el termini reglamentari a través d'un anunci publicat en el Butlletí Oficial de la Província número 52, de 14 de març de 2018 i en el diari Superdeporte de 10 de març de 2018. Es va dur a terme la notificació individualitzada a totes les persones interessades, en compliment del que estableixen els articles 18 a 21 de la Llei d'expropiació forçosa, els articles 17 i 18 del seu Reglament i l'article 83 de la Llei 39/2015, d'1 d'octubre, del procediment administratiu comú de les administracions públiques.  
Al llarg del tràmit d'exposició pública s'han presentat al·legacions per part de diverses persones interessades, les quals han sigut resoltes per Decret de l'Alcaldia núm. 2168/2018, de 25 de setembre.  
Quart. Mitjançant Decret de l'Alcaldia número 2168/2018, de 25 de setembre, es va resoldre l'aprovació definitiva de la relació de béns i drets afectats per l'expropiació forçosa per a l'execució del projecte d'obres esmentat.   
Cinqué. La sol·licitud d'ocupació urgent de béns i drets afectats per l'expropiació es va formular en el Decret de l'Alcaldia 2168/2018, de 25 de setembre, i es va complementar amb el Decret 2245/2018,de 28 de setembre, que va aprovar les raons tècniques d'interés públic contingudes en l'informe de l'arquitecte municipal, de 27 de setembre de 2018, que es reprodueixen a continuació:  
«En la memòria del projecte s'indica que és necessària la urbanització d'aquest vial no solament per a ajustar-lo a les alineacions del Pla General, sinó sobretot donar servei amb major accessibilitat als ciutadans, ja que ?actualment el vial no compleix amb la seguretat per als vianants?, ?d'aquesta forma es proveirà d'una calçada amb voreres i carril bici?.  
Aqueix poliesportiu està qualificat pel Pla General com a element de la xarxa primària i estructural de dotacions públiques, ús esportiu-recreatiu (PRD-1 i 2), la qual cosa ja demostra la rellevància que té en el conjunt de la població.  
Les condicions de seguretat viària de tram de viari afectat són precàries, amb una amplària mitjana de 5 metres i una intensitat de tràfic important a causa de ser l'únic accés rodat al Poliesportiu Municipal el Canó, ja que no hi ha altres alternatives.  
L'ampliació de les instal·lacions d'aquest Poliesportiu (pistes de tenis, frontó, pàdel, etc.), ha incrementat substancialment el nombre d'usuaris i per tant l'afluència de ciutadans per aquest únic camí actual, que es veuen obligats a utilitzar diàriament.  
No hi ha voreres que permeten transitar amb seguretat o apartar-se dels vehicles en cas de necessitat. Açò ha generat una situació de risc important, especialment a les hores d'accés a la zona esportiva, circulant gran quantitat de transeünts de totes les edats per la calçada per no haver-hi voreres per als vianants.  
Per aquest motiu el projecte dissenya la construcció de voreres i un carril-bici que dota de seguretat viària a vianants i ciclistes en un viari que cada vegada té més tràfic.  
D'altra banda, aquest intens trànsit al qual es veu sotmés el camí, juntament amb l'antiguitat del ferm existent, ha provocat un gran desgast, amb l'aparició de clots i fissures en la calçada que dificulten la circulació.  
La citada amplària mitjana de 5 metres és insuficient per al volum de trànsit que circula, no sent possible en moltes ocasions l'encreuament de dos vehicles en diferent sentit de la circulació.  
Són imprescindibles en aquest sentit una sèrie d'obres de millora en el camí, consistents en ampliar i regularitzar el traçat de la calçada, de manera que siga l'apropiat per a la intensitat del tràfic rodat, així com la pavimentació del ferm existent.  
L'escàs enllumenat públic existent afecta la seguretat ciutadana i viària en hores en què no hi ha suficient llum natural.  
Amb la urbanització del camí es pretén solucionar la problemàtica existent de seguretat viària, evitant accidents, sinistralitat i desgràcies personals, resultant per açò urgent i inajornable l'ocupació dels terrenys per a executar aquest projecte, la realització del qual no s'ha de demorar, amb l'objectiu de millorar la seguretat viària, el trànsit per als vianants i rodat en aquest viari per a l'accés a un equipament esportiu bàsic per a la ciutat.  
A més de tot l'anterior, a causa del canvi d'alineació del vial, cal reposar les séquies i substituir la xarxa d'aigua potable, la xarxa de gas i l'enllumenat públic.»  
Sisé. En l'expedient administratiu consta, a més, la retenció de crèdit, d'acord amb el que estableix l'article 52 de la Llei d'expropiació forçosa.  
  
Fonaments de dret  
I. L'Ajuntament de Llíria té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
II. L'article 94 del text refós de les disposicions legals vigents en matèria de règim local, aprovat per Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
En aquest mateix sentit, d'acord amb l'article 17 de la Llei d'expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei d'expropiació forçosa i concordants del seu Reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament d'expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular la declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
VI. L'acord en què es declare l'ocupació urgent dels béns afectats haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només als efectes d'esmenar possibles errors que s'hagen patit en relacionar els béns afectats per l'ocupació urgent.  
En aquest expedient s'han complit totes les prescripcions legals contingudes en les disposicions abans mencionades i el procediment s'ha tramitat d'acord amb la legislació vigent en la matèria.  
Per tot això, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell, i a proposta del president de la Generalitat, d'acord amb les competències que té en matèria d'administració local, segons disposa l'article 1 del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, el Consell, en la sessió de 30 de novembre de 2018,  
  
Acorda   
Declarar l'ocupació urgent dels béns i drets que a continuació es relacionen, afectats per l'expedient expropiatori instruït per l'Ajuntament de Llíria, per a l'execució del projecte d'obres d'urbanització del vial d'accés al poliesportiu municipal el Canó.  
  
Relació de béns afectats  
Finca 1.  
- Titular: Purificación Mateu Fabra.  
- Polígon 191 parcel·la 206.  
- Referència cadastral 20848M714450808330GY.  
- Superfície cadastral: 1.463 mts2.  
- Finca registral núm.: 4392.  
- Superfície finca segons títol: 1.442 mts2.  
- Superfície a expropiar: 216 mts2.  
- Superfície en el SRE- 3: 216 mts2.  
  
Finca 2.  
- Titulars: José Antonio Martí Llopis. Concepción Martí Llopis.  
- Polígon 191 parcel·la 207.  
- Referència cadastral 25712P451334969145OH.  
- Superfície cadastral: 1.197 mts2.  
- Finca registral núm.: 4.375.  
- Superfície finca segons títol: 1.197 mts2.  
- Superfície a expropiar: 189 mts2.  
- Superfície en el SRE- 3: 189 mts2.  
  
Finca 3.  
- Titulars: Hereus de José Vialcanet Gil.  
- Polígon 191 parcel·la 211.  
- Referència cadastral 82789M754071760419VA.  
- Superfície cadastral: 2.215 mts2.  
- Finca registral núm.: 4.321.  
- Superfície finca segons títol: 2.163 mts2.  
- Superfície a expropiar: 85 mts2.  
- Superfície en el SRE- 3: 85 mts2.  
  
Finca 4.  
- Titular: Vicente Maicas León.  
- Polígon 191 parcel·la 263.  
- Referència cadastral 13362P351280524013TS.  
- Superfície cadastral: 1.601 mts2.  
- Finca registral núm.: 5.430.  
- Superfície finca segons títol: 1.842 mts2.  
- Superfície a expropiar: 51 mts2.  
- Superfície en el SRE- 3: 51 mts2.  
  
Finca 5.  
- Titulars:  
Rafael Estrella Pedrola.  
Mª. Isabel Estrella Pedrola.  
Juan Antonio Estrella Martín.  
José Carlos Pedrola Monfort.  
Mª. Amparo Pedrola Monfort.  
Mª. Isabel Pedrola Monfort.  
Juan Vte. Pedrola Monfort.  
Amparo Monfort Noguera.  
Consuelo Galán Pedrola.  
Antonio Galán Pedrola.  
- Polígon 191 parcel·la 153.  
- Referència cadastral 86257U986992566351PB.  
- Superfície cadastral: 1.122 mts2.  
- Finca registral núm.: 41.313.  
- Superfície finca segons títol: 1.438'92 mts2.  
- Superfície a expropiar: 736 mts2.  
- Superfície en el SRE- 3: 346 mts2.  
- Superfície en l'ES- 1 Adscrita al ST1: 39 mts2.  
- Superfície en l'ES- 1 Adscrita al ST2: 351 mts2.  
  
Finca 6.  
- Titulars: Concepción Barona García.  
Concepción Fuertes Barona  
Miguel Tadeo Fuertes Barona  
- Polígon 191 parcel·la 154.  
- Referència cadastral 44024M668284937218XE.  
- Superfície cadastral: 587 mts2.  
- Finca registral núm.: 11.220.  
- Superfície finca segons títol: 586'03 mts2.  
- Superfície a expropiar: 142 mts2.  
- Superfície en el SRE- 3: 109 mts2.  
- Superfície en l'ES- 1 Adscrita al ST2: 33 mts2.  
  
Contra aquest acord, que posa fi a la via administrativa, les persones interessades, per ser titulars de béns i drets en el procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'Administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar- se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque lŽacord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjudici que les persones interessades puguen exercitar qualsevol altra via que estimen oportuna.  
  
València, 30 de novembre de 2018  
  
La consellera secretària  
MÓNICA OLTRA JARQUE